Αστακός με ρύζι
Στη Σκύρο, το νησί όπου γεννήθηκε η αστακομακαρονάδα δεν μπορεί παρά να μαγειρεύουν τον αστακό ποικιλοτρόπως. Η συνταγή μας είναι με ρύζι και λογίζεται ως το φαγητό των ψαράδων.
1.200 γρ. αστακός (1 μεγάλος ή 2 μικροί)   ,  500 γρ. ρύζι Καρολίνα, 3 κρεμμύδια μέτρια, ξερά , 1 μάτσο μάραθος, ψιλοκομμένος, 100 ml ελαιόλαδο, 1½ κουτ. γλυκού αλάτι, φρεσκοτριμμένο πιπέρι
Για να ετοιμάσουμε τον αστακό με ρύζι, κάνουμε ως εξής: Σε μια μεγάλη κατσαρόλα ζεσταίνουμε το ελαιόλαδο σε μέτρια φωτιά και σοτάρουμε το κρεμμύδι και τον μάραθο για 1-2 λεπτά.Προσθέτουμε τον αστακό, αλάτι και πιπέρι και συνεχίζουμε το μαγείρεμα για άλλα 5-6 λεπτά, μέχρι να αλλάξει χρώμα ο αστακός και να γίνει κοκκινωπός.Προσθέτουμε περίπου 2 λίτρα νερό (να μην καλύπτει τον αστακό, αλλά να φτάνει στη μέση του σώματός του), κλείνουμε το καπάκι και βράζουμε για περίπου 10-15 λεπτά.Ρίχνουμε το ρύζι, ανακατεύουμε καλά και βράζουμε για 10- 12 λεπτά, ανακατεύοντας συχνά, με ανοιχτή κατσαρόλα, μέχρι να εξατμιστούν τα υγρά και να χυλώσει το φαγητό.Αποσύρουμε από τη φωτιά, πασπαλίζουμε με πιπέρι και ψιλοκομμένο φρέσκο μάραθο και σερβίρουμε.
Αστακός,Θαλασσινά,Ρύζι,Νηστίσιμα